sa gayon ay di na ako masisisi ng aking bayan!. ang sabad ni kapitang memo, at muling kinamot ang kanyang tuktok mga maling pangarap! hanggang saan nakikilalang ikaw ay bata pa nga lang! hanggang saan mo ipinakikita na wala kang kamuwang muwang sa pamumuhay!. ano iyang ligayang sinasabi mo? bunga ng kahibangan! ibig mo bang ituro ko sa iyo ang tunay na ligaya ang ligayang dapat mong sikapin? itinaas ng nangangaral ang kaliwa niyang kamay, pinag abot ang mga dulo ng hintuturo at ng hinlalaki, at saka nagpatuloy: ang salapi!! kapag ang tao ay mayroong salapi, sa kanya ay walang hindi maaari! sa pamamagitan niyan, at niyan lang, makakaranas ka ng tunay na ligaya; iyan lang ang makapagbibigay sa iyo ng kariwasaan sa pamumuhay. kaya nga, wika ko sa iyo, ay huwag mong sayangin ang iyong buhay sa mga hibang na pangarap. samantalahin mo ang panahong itinadhana ng diyos para sa iyo dito sa mundo. habang ikaw ay nabubuhay, pues magpasasa ka sa tamis ng buhay.